b'\n_START_ARTICLE_\nMidnight Memories\n_START_SECTION_\nKomposisyon\n_START_PARAGRAPH_\nSinasabing iba ang Midnight Memories kaysa sa unang dalawang album. Kinumpirma ng kasaping si Liam Payne na ito ay "rockier, edgier, at mas personal" kaysa sa naunang dalawang album. Inamin naman ng kanyang kasamahang si Niall Horan na isang bagong tunog ito para sa banda.\n_START_SECTION_\nMga Isahang Awit\n_START_PARAGRAPH_\nAng punong isahang awit (lead single) ng album, ang "Best Song Ever", ay inilabas noong ika-22\xc2\xa0ng Hulyo 2013\xc2\xa0ng Syco at Columbia. Ang bidyo-awit nito ang nakatalo sa rekord ng Vevo para sa may pinakamaraming nanood sa loob ng 24 na oras sa YouTube, na nagtala ng 12.3 milyong panonood, na dating hawak ng bidyong "We Can\'t Stop" ni Miley Cyrus, na nagtala naman noon ng 10.7 milyong panonood sa loob ng 24 na oras. Inanunsiyo naman na ang "Story of My Life" ang magiging susunod na isahang awit (single) sa parating na album na ito.\n_START_SECTION_\nPaglalakbay\n_START_PARAGRAPH_\nMayroon ding parating na stadium tour ang banda, ang "Where We Are Tour", na nakatakdang simulan sa Abril 2014, kung saan makikita ang One Direction na magtatanghal ng kanilang mga unang konsiyerto sa Latin Amerika, kasama rin ang mga petsa para sa Nagkakaisang Kaharian/Irlanda at sa mga bansa sa Europa.'